ન્યુ ઓર્લિઅન, લ્યુસિઆનાઃ ગઈ કાલે રાત્રે ટ્રેઇન શહેરમાં પ્રવેશી ત્યારે, ફિલિપાઇન્સમાં લશ્કરી સેવાઓ દરમ્યાન જેમને રક્તપિત્ત લાગ્યો હતો એ સ્પેનિશ-અમેરિકન યુદ્ધના ભૂતપૂર્વ સૈનિક નેડ લેંગફર્ડનું શરીર ટ્રેનના ડબ્બામાંથી મળી આવ્યું હતું. લેંગફર્ડને રક્તપિત્તિયાના ટાપુ ક્યુલિઅનથી કારવિલે ખાતેના રાજ્યના રક્તપિત્તના દવાખાનામાં તબદીલ કરવામાં આવી રહ્યા હતા. અન્ય મુસાફરોની સુરક્ષા માટે, સંપૂર્ણ મુસાફરી દરમિયાન આ ભૂતપૂર્વ સૈનિકને એકાંતવાસમાં રાખવામાં આવેલા હતા. સૈનિકની સાથેના રાજ્યના આરોગ્ય અધિકારીએ જણાવ્યું હતું કે દરદીનું મૃત્યુ લ્યુસિઆનામાં દાખલ થયા બાદ થોડા સમયે થયું હતું. આગલા દિવસે પોતાના ગામમાંથી પસાર થતી વેળાએ પોતાના જન્મસ્થળ એવા ઘરને જોયા બાદ એ ઘણા ઉત્સાહમાં આવી ગયા હતા, એ સિવાય આગલા દિવસે તેઓ ઘણા સ્વસ્થ જણાતા હતા. વર્ષોના પરિશ્રમને કારણે હૃદય પર ભાર વધવાને કારણે તેમનું મૃત્યુ થયું હોવાનું માનવામાં આવે છે.